**Τετάρτη 18/12/2024**

**ΕΝΑΡΞΗ ΥΠΟΒΟΛΗΣ ΑΙΤΗΣΕΩΝ ΑΝΕΡΓΩΝ**

**για συμμετοχή σε επιδοτούμενα προγράμματα κατάρτισης**

**διάρκειας 200 ωρών   
σε ψηφιακές και πράσινες δεξιότητες   
και σε δεξιότητες οικονομικού εγγραμματισμού»**

**Εκπαιδευτικό Επίδομα: 1000€**

****

**«Προγράμματα Συνεχιζόμενης Επαγγελματικής Κατάρτισης   
για 50.000 Ωφελούμενους** **Ανέργους σε ψηφιακές και πράσινες δεξιότητες   
και σε δεξιότητες οικονομικού εγγραμματισμού»**

To **Κέντρο Δια Βίου Μάθησης (ΚΔΒΜ)** του [**Ινστιτούτου της Εθνικής Συνομοσπονδίας Ατόμων με Αναπηρία & Χρόνιες Παθήσεις «ΙΝ-ΕΣΑμεΑ»**](https://www.in-esamea.gr/el/in-esamea/xairetismos-proedrou) **ως «Πάροχος Κατάρτισης», πρόκειται να υλοποιήσει** «Προγράμματα Συνεχιζόμενης Επαγγελματικής Κατάρτισης για 50.000 Ωφελούμενους Ανέργους σε ψηφιακές και πράσινες δεξιότητες και σε δεξιότητες οικονομικού εγγραμματισμού» στο πλαίσιο του έργου «Προγράμματα αναβάθμισης δεξιοτήτων και επανακατάρτισης σε κλάδους υψηλής ζήτησης με έμφαση στις ψηφιακές και πράσινες δεξιότητες» (MIS 5157226) της Δράσης 16913 του Εθνικού Σχεδίου Ανάκαμψης και Ανθεκτικότητας "Ελλάδα 2.0" με τη χρηματοδότηση της Ευρωπαϊκής Ένωσης - “Next GenerationEU" με επιχορήγηση από την ΔΥΠΑ (Δημόσια Υπηρεσία Απασχόλησης)

1. **Αντικείμενο:** 
   * **Προγράμματα θεωρητικής κατάρτισης διάρκειας 200 ωρών** που οδηγούν σε απόκτηση ψηφιακών (μεσαίου ή/ και προχωρημένου επιπέδου), “πράσινων”, καθώς και δεξιοτήτων οικονομικού εγγραμματισμού.
   * **Πιστοποίηση των γνώσεων και δεξιοτήτων** που θα αποκτηθούν στο πλαίσιο των προγραμμάτων κατάρτισης.
2. **Μέθοδοι Εκπαίδευσης:**

Η θεωρητική **κατάρτιση διάρκειας 200 ωρών** θα πραγματοποιηθεί με τις παρακάτω μεθόδους εκπαίδευσης:

* **70 ώρες δια ζώσης εκπαίδευση**
* **70 ώρες σύγχρονη εξ αποστάσεως εκπαίδευση**
* **60 ώρες ασύγχρονη εξ αποστάσεως εκπαίδευση.**

1. **Εκπαιδευτικό Επίδομα:**

Κάθε ωφελούμενος που θα **ολοκληρώσει** το πρόγραμμα Συνεχιζόμενης Επαγγελματικής Κατάρτισης και **πετύχει** στις εξετάσεις Πιστοποίησης, σύμφωνα με τους όρους της παρούσας, δικαιούται να λάβει **εκπαιδευτικό επίδομα 1.000€** (5€ / ώρακατάρτισης, μη συμπεριλαμβανομένων των ασφαλιστικών εισφορών)

1. **Δικαίωμα Συμμετοχής έχουν:**

* **Εγγεγραμμένοι στο ψηφιακό μητρώο της ΔΥΠΑ** ανεξαρτήτως αν λαμβάνετε επίδομα ανεργίας ή όχι.
* **Ηλικίας άνω των 18 ετών**
* **Απόφοιτοι τουλάχιστον υποχρεωτικής εκπαίδευσης**, όπως αυτή ορίζεται στην σχετική νομοθεσία.

1. **Δικαιολογητικά Συμμετοχής:**

Κατά την υποβολή της «Αίτησης Συμμετοχής» θα ζητηθούν τα παρακάτω δικαιολογητικά:

1. Αντίγραφο **Δελτίου Ταυτότητας/Διαβατηρίου** σε ισχύ (ταυτοποίηση).
2. Αντίγραφο **απολυτηρίου**, **τουλάχιστον, Υποχρεωτικής Εκπαίδευσης** ή ανώτερου τίτλου σπουδών, καθώς και επίσημη μετάφραση και πράξη αναγνώρισης σε περίπτωση που ο τίτλος σπουδών αποκτήθηκε στην αλλοδαπή.
3. **Υπεύθυνη Δήλωση** (άρθρο 8 Ν.1599/1986) αποκλειστικά μέσω της Υπηρεσίας Ψηφιακής Βεβαίωσης Εγγράφου (https://docs.gov.gr/), **προς τη Δημόσια Υπηρεσία Απασχόλησης** (Δ.ΥΠ.Α.), στην οποία δηλώνει:

* α. Δεν παρακολουθώ ή/και δεν έχω παρακολουθήσει άλλο πρόγραμμα κατάρτισης που υλοποιείται στο πλαίσιο της ίδιας δράσης (Δράση 16913 «SUB 2: Οριζόντια Προγράμματα αναβάθμισης δεξιοτήτων για στοχευμένες πληθυσμιακές ομάδες (Horizontal upskilling/reskilling programs to targeted populations), του Εθνικού Σχεδίου Ανάκαμψης και Ανθεκτικότητας "Ελλάδα 2.0" με τη χρηματοδότηση της Ευρωπαϊκής Ένωσης- Next Generation EU.
* β. Δεν παρακολουθώ και δεν έχω παρακολουθήσει πρόγραμμα κατάρτισης στο ίδιο αντικείμενο κατά τα τελευταία δύο (2) έτη πριν από τη δημοσίευση της παρούσας Πρόσκλησης.
* γ. Δεν παρακολουθώ και δεν θα παρακολουθήσω κανένα άλλο πρόγραμμα κατάρτισης που επιδοτείται με πόρους της Ευρωπαϊκής Ένωσης και έχει ωρολόγιο πρόγραμμα μαθημάτων που συμπίπτει χρονικά, εν όλω ή εν μέρει, με το πρόγραμμα κατάρτισης για το οποίο υποβάλλω την παρούσα αίτηση.

Σημείωση: Δεν είναι υποχρεωτικό να δηλώσετε γνώση αγγλικής γλώσσας.

1. **Διαδικασία Ένταξης στο Πρόγραμμα**
2. **Συμπλήρωση και Υποβολή της «Αίτησης Συμμετοχής»,** πατώντας [**εδώ**](https://oauth2.gsis.gr/oauth2server/oauth/authorize?scope=&state=pLbeAzGt_4G8erukUX9HPeSxUhiHiB2VhkhTxqXDIts.wIu9sQEEHrE.oaedsub2e-ben-app-form-front&response_type=code&client_id=L9D8AE11830&redirect_uri=https%3A%2F%2Fauth.voucher.gov.gr%2Fauth%2Frealms%2Foaed%2Fbroker%2Ftaxis%2Fendpoint):
3. **Αποθήκευση της «Αίτησης Συμμετοχής»,** σε αρχείο PDF με την ένδειξη **«Η φόρμα υποβλήθηκε επιτυχώς»** στην οποία αναγράφεται ο Κωδικός Αριθμός Υποβολής Αίτησης Συμμετοχής **(ΚΑΥΑΣ)** με την μορφή **DYPA2-00000000-00000000-000000**
4. **Αποστολή «Αίτησης Συμμετοχής» με τον ΚΑΥΑΣ, στο ΚΔΒΜ του Ινστιτούτου της ΕΣΑμεΑ (εφόσον το** επιθυμείτε), στο email [**kdbm@in-esamea.gr**](mailto:kdbm@in-esamea.gr)προκειμένου να προχωρήσει η διαδικασία ένταξης σας στο πρόγραμμα.

**Σε περίπτωση αδυναμίας αποστολής της αίτησης συμμετοχής, παρακαλούμε πολύ, επικοινωνήστε άμεσα, μαζί μας για να σας υποστηρίξουμε.**

1. **Καταληκτική Ημερομηνία Υποβολής Αίτησης :**

**Θα ανακοινωθεί με σχετικό Δελτίο Τύπου έως τη συμπλήρωση των προβλεπόμενων θέσεων**.

1. **Επικοινωνία :**

Για τυχόν **διευκρινήσεις ή οποιαδήποτε υποστήριξη, σχετικά με την υποβολή της «Αίτησης Συμμετοχής»** μπορείτε να επικοινωνήσετε με το **ΙΝ-ΕΣΑμεΑ ΚΔΒΜ**, στα τηλ **2108217749** και [**2108221387**](tel:+302109946924), από Δευτέρα έως και Παρασκευή, ώρες 08:00-16:00.



**Ινστιτούτο Εθνικής Συνομοσπονδίας Ατόμων με Αναπηρία & Χρόνιες Παθήσεις**

**ΙΝ-ΕΣΑμεΑ ΚΔΒΜ**

Ταχ. Δ/νση: Εράτυρας 3, Σταθμός Λαρίσης (πλησίον στάση ΜΕΤΡΟ)

Τηλέφωνα: 2108217749 - 2108221387

E-mail: [kdbm@in-esamea.gr](mailto:kdbm@in-esamea.gr)